寄題何元晉亦樂堂
作者：范浚
朝代：宋

paragraphs: 士生墮塵網，窘若囚飛蟲。
思牽黄耳不可得，况欲雲卧聽松風。
何郎可憐人，恥與俗同調。
不作窮愁懊惱詩，獨抱青山坐長嘯。
誅茅結屋傍林塘，石蘭露菊秋風香。
掉頭萬事一不顧，仰天白眼傾壺觴。
邈予坐阻窺幽躅，夢到東窗攀綠玉。
裁詩寄似堂中人，爲楷銀鈎寫高竹。